Na temelju članka 40. Zakona o gospodarenju otpadom (NN 84/21), članka 35. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 36/09, 125/08, 36/09, 150/11, 144/12, 123/17, 98/19, 144/20), članka 21. Pravilnika o načinima i uvjetima odlaganja otpada, kategorijama i uvjetima zatvaranja odlagališta, članka 40. Statuta Grada Delnica (SN GD 2/21) Gradsko vijeće Grada Delnica na sjednici održanoj 21. prosinca 2022. donosi

**ODLUKU O ZATVARANJU I SANACIJI ODLAGALIŠTA NEOPASNOG OTPADA „SOVIĆ LAZ“ DELNICE**

**Članak 1.**

Neusklađeno odlagalište neopasnog otpada 2. skupine „Sović Laz“ Delnice , smješteno na lokaciji oznake kč.br. 10902/1 k.o. Delnice I, (dalje: Odlagalište) kojim upravlja komunalno društvo Komunalac d.o.o. za vodoopskrbu i druge djelatnosti Delnice sa sjedištem u Delnicama, Supilova 173 (u daljnjem tekstu Komunalac d.o.o.), **zatvara se za svako daljnje odlaganje komunalnog otpada s danom 30. prosinca 2022. godine.**

**Članak 2.**

Prikupljeni komunalni otpad s područja Grada Delnica te općina Brod Moravice, Skrad, Ravna Gora, Mrkopalj i Lokve te preuzeti otpad iz Općine Fužine i Grada Čabra odlagat će se na pretovarnoj stanici te odvoziti na zbrinjavanje u CGO Marišćina kojim upravlja tvrtka EKOPLUS d.o.o. iz Viškova, Marčelji Pogled 2/4.

Sukladno Članku 1. ove Odluke zabranjeno je nakon 30. prosinca 2022. godine odlaganje otpada na Odlagalištu od strane pravnih i fizičkih osoba kao i od strane tvrtke Komunalac d.o.o. koji kao davatelj usluge prikuplja otpad s područja navedenih u stavku 1. ovog članka.

**Članak 3.**

Nakon zatvaranja Odlagališta sukladno ovoj Odluci pristupit će se aktivnostima u svrhu sanacije odlagališta a u skladu s građevinskom dozvolom od 29. travnja 2019. KLASA: UP/I-361-03/19-06/20 URBROJ: 210/1-03-03/1-19-6 te ishođenog Rješenja o produženju važenja građevinske dozvole od 22. ožujka 2022. KLASA:UO/I-361-03/22-01/000041 URBROJ: 2170-03-03/1-22-0003.

**Članak 4.**

Ova Odluka stupa na snagu osmog dana od dana objave „Službenim novinama Grada Delnica“**.**

KLASA: 351-01/20-01/07

URBROJ: 2170-6-40-4-22-1

Delnice, 21. prosinca 2022. godine

**GRADSKO VIJEĆE GRADA DELNICA**

**Predsjednica**

Ivana Pečnik Kastner, v.r.